30/08/2010 | Administración LocalMunicipal
Mañón
Bases de selección e provisión praza de funcionario/a de carreira, denominación traballador/a social

Aprobadas pola Xunta de Goberno Local, en sesión ordinaria de data 9 de agosto de 2010, procédese á publicación das Bases que rexerán a convocatoria para o acceso, polo procedemento de concurso-oposición libre da praza de traballador/a social do Concello de Mañón (A Coruña): É obxecto da presente convocatoria a selección e provisión simultánea dun posto de traballo de persoal funcionario de carreira para cubrir o posto de traballo vacante de Traballador/a Social do Concello de Mañón, polo procedemento de concurso-oposición libre, do Grupo A, subgrupo A2 dos establecidos no artigo 76 e disposición transitoria 3ª da Lei 7/2007, do 12 de abril, do Estatuto Básico do Empregado Público, Subescala Técnica, denominación Traballador/a Social, prevista no cadro de persoal aprobado co Orzamento en Sesión do Pleno do Concello de data 9 de xullo de 2008. O proceso selectivo rexerase polo establecido nas seguintes normas: A) Lei 7/2007 do 12 de abril do Estatuto da Función Pública. B) Lei 7/1985 do 2 de abril, Reguladora das Bases de Réxime Local. C) Real Decreto Lexislativo 781/1986, do 18 de abril no Texto Refundido nas disposicións legais vixentes en materia de Réxime Local. D) Lei 30/1984 de 2 de agosto de Medidas para a reforma da Función Pública. E) Real Decreto 896/1991 de 7 de xuño polo que se establecen as Regras Básicas e Programas Mínimos de Procedemento de Selección dos Funcionarios da Administración Local. F) Real Decreto 364/1995 do 10 de marzo, polo que se aproba o Regulamento Xeral do Ingreso do Persoal ó Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración xeral do Estado. G) Lei 5/1997 de 22 de xullo de Administración Local de Galicia. H) Lei 4/1988 do 26 de maio da Función Pública de Galicia, modificada pola Lei 13/2007 do 27 de xullo. I) Lei 53/1984 do 26 de decembro de Incompatibilidades do Persoal ao Servicio das Administracións Públicas. J) Lei 30/1992 de 26 de novembro de Réxime Xurídico de Administracións Públicas e do Procedemento Administrativo Común. A praza convocada corresponde ó Grupo A, subgrupo A2 segundo o establecido no artigo 76 e disposición Transitoria 3ª da Lei 13/2007 do Estatuto Básico do Empregado Público, e está dotada conforme se establece no cadro de persoal, aprobado xunto co Orzamento Xeral para 2008. Encádrase na Escala de Administración Especial, Subescala Técnica. Os/as aspirantes que resulten nomeados/as para este posto de traballo quedarán sometidos, dende o momento da súa toma de posesión á Lei 53/1994 do 26 de decembro, quedando sometidos a incompatibilidade absoluta con calquera outra actividade pública ou privada. Para ser admitido/a á realización da proba selectiva, o/a aspirante deberá reunir os seguintes requisitos: a) Ter nacionalidade española, sen perxuizo do disposto no artigo 57 para o acceso dos nacionais doutros Estados a postos na Administración Pública. b) Posuír capacidade funcional para o desempeño das tarefas. c) Ter cumplidos dezaseis anos e non exceder, no seu caso, da idade máxima de xubilación forzosa. d) Non ter sido separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en situación de inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de laboral, ou para exercer funcións similares ás que desempeñaban no caso do persoal laboral, no que tivera sido separado ou inhabilitado. No caso de ser nacional doutro Estado, non estar inhabilitado ou en situación equivalente nin ter sanción disciplinaria ou equivalente que impida, no seu Estado, nos mesmos termos, o acceso ó emprego público. e) Posuír o título de Diplomado Universitario en Traballo Social. f) Estar colexiado/a no Colexio Oficial de diplomados en Traballo Social. Todos os requisitos enumerados anteriormente deberán posuírse na data de finalización do prazo de presentación de solicitudes e manterse ata o momento da toma de posesión como Funcionario/a de carreira do Concello de Mañón. O procedemento de selección dos/as aspirantes será polo sistema de: Concurso-Oposición Libre. A puntuación máxima no proceso de selección será de 100 puntos, dos cales un 40% (40 puntos) asígnanse á fase de concurso e un 60% (60 puntos) a fase de oposición libre. Tras a publicación no BOP das presentes bases, e unha vez iniciadas as probas, a publicación dos sucesivos anuncios para a celebración das probas restantes, así como a listaxe dos aspirantes aprobados en cada exercicio, efectuaranse igualmente no Taboleiro de Edictos da Casa Consistorial. O Tribunal poderá requirir ós/ás aspirantes, en calquera momento durante a realización dalgún dos exercicios ou probas, que acrediten a súa identidade, para o que deberán estar provistos do DNI ou documentación identificativa análoga (permiso de conducir ou pasaporte). Se durante o desenvolvemento do proceso selectivo chegase a coñecemento do Tribunal que algún ou algunha dos/as aspirantes carece de calquera dos requisitos esixidos na convocatoria, será excluído da mesma previa audiencia do/a interesado/a, comunicandollo no mesmo día á autoridade que convocou o proceso selectivo. Os exercizos da fase de oposición libre, serán de carácter obrigatorio e eliminatorio, exceptuando o cuarto exercicio, de carácter obrigatorio e non eliminatorio. A fase de concurso, que será previa á de oposición, non terá carácter eliminatorio, nin poderá terse en conta para superar as probas da fase de oposición libre. Para o concurso acompañarase unha relación circunstancial dos méritos que se aleguen, xunto cos documentos acreditativos dos mesmos (orixinais ou fotocopias compulsadas), xa que non se tomarán en consideración nin serán avaliados aqueles que non queden acreditados no prazo de presentación de instancias. Nesa fase de concurso avaliaranse os méritos do xeito que se reflicte de seguido: Valorarase a experiencia profesional, a formación académica e outros méritos cun máximo de 40 puntos, segundo o seguinte baremo: I. Eperiencia profesional: Os méritos de experiencia profesional valoráranse cun máximo de 22,50 puntos, de acordo co seguinte baremo: I.1. Por cada mes completo de servicio prestado no Concello de Mañón, nun posto de traballo relacionado coa praza obxecto da convocatoria mediante relación laboral ou funcional: 0,15 puntos por cada mes de servizo prestado. I.2. Por cada mes completo de servizo prestado noutra administración pública nun posto de traballo relacionado coa praza obxecto da convocatoria mediante relación laboral ou funcional: 0,08 puntos por cada mes de servicio prestado. II. Outros méritos. II.1. Cursos de Formación. Os méritos de formación valoraranse cun máximo de 4,00 puntos, de acordo co seguinte baremo: Cursos ou xornadas expedidos ou homologados por organismos oficiais e relacionados directamente co posto de traballo convocado (ata un máximo de 4 puntos): De 10 a 19 horas: 0,25 por curso, ata un máximo de 1,5 puntos. De 20 a 40 horas: 0,50 por curso, ata un máximo de 1,5 puntos. De máis de 40 horas: 1 por curso, máximo 1 punto. En todo caso no titulo ou certificado acreditativo da relación do curso ou xornada deberá constar o número de horas de duración ou os créditos. En caso contrario, non será admitido como mérito. II.2. Por coñecemento da lingua galega (debidamente acreditado por certificados emitidos pola Consellería de Educación e Ordenación Universitaria-Dirección Xeral de Política Lingüística). Certificado de lingua galega 3 (CELGA 3) ou curso de iniciación de galego: 1 punto. Certificado de lingua galega 4 (CELGA 4) ou curso de perfeccionamento de galego: 2 puntos. No caso de ter os dous cursos, só se puntuará o de nivel máis alto. II.3. Pola coordinación e dirección do servizo de axuda no fogar en concellos: 0,25 puntos por ano, ata un máximo de 3 puntos. II.4 Pola implantación, do servizo de teleasistencia domiciliaria en concellos: 1,5 puntos. II.5. Pola formación en materia informática (só se admitirán diplomas ou certificados expedidos por organismos oficiais): Polo curso de sistema de información de usuarios de servizos sociais (SIUSS): 0,75 puntos. Polo curso relacionado con novas tecnoloxías: Internet e Correo Electrónico: 0,75 puntos. II.6. Pola participación na elaboración, difusión e implantación do Plan de Igualdade en concellos: 1,5 puntos. II.7. Pola participación, colaboración, difusión e implantación de Proxectos Sociais subvencionados con Fondos Europeos: 1 punto por proxecto, ata un máximo de 3 puntos. II.8. Por outras titulacións universitarias con grado de diplomatura: 1 punto por titulación, máximo 1 punto. Os méritos valoraranse con referencia á data en que remate a presentación de instancias e acreditaranse no momento de formalizar a solicitude de participación, presentando documentación orixinal ou fotocopias compulsadas. Antes da fase de oposición libre procederase á publicación no taboleiro do edictos da Casa Consistorial da puntuación asignada ós aspirantes no concurso xunto coa relación definitiva de aspirantes admitidos e excluídos, a composición final do Tribunal cualificador e o lugar, día e hora de comezo das probas selectivas da fase da oposición libre. A fase de oposición constará de catro exercicios, dos cales: - O primeiro, o segundo e o terceiro serán de carácter obrigatorio e eliminatorio. - O cuarto será de carácter obrigatorio e non eliminatorio. PRIMEIRO EXERCIZO.- Consistirá en responder a un cuestionario de 40 preguntas tipo test, con respostas múltiples, sendo só unha delas a correcta, durante o período máximo de unha hora e media, a elixir por sorteo entre os dous propostos polo Tribunal, relacionados cos contidos da primeira parte do Programa (Materias Xerais). Neste exercizo valorarase a resposta correcta con 0,4 puntos, debendo acadar a puntuación mínima de 8 puntos. SEGUNDO EXERCIZO.- Consistirá en responder a un cuestionario de 70 preguntas tipo test, con respostas múltiples, sendo só unha delas a correcta, durante un período máximo de duas horas, a elixir por sorteo entre os dous propostos polo Tribunal, relacionados cos contados da segunda parte do Programa (Materias Específicas). Neste exercizo valorarase a resposta correcta con 0,4 puntos, debendo acadar a puntuación mínima de 14 puntos para superar o exercizo. TERCEIRO EXERCIZO.- Consistirá en desenvolver por escrito, durante un período de unha hora e media un proxecto social sobre un suposto práctico que plantexará o Tribunal antes do comezo do exercizo, e que estará relacionado coas funcións asignadas ó posto de traballo. A estes efectos, o Tribunal confeccionará dous supostos prácticos, de entre os cales o aspirante escollera un. Durante a realización deste terceiro exercizo, os/as aspirantes poderán facer uso da bibliografía coa que acudan provistos. O Tribunal poderá pedir ó/á aspirante cantas aclaracións verbais estime necesarias para a xustificación da solución proposta. Neste exercizo, ademais dos coñecementos teóricos, valorarase a capacidade de síntese e a claridade expositiva. CUARTO EXERCIZO.- Coñecemento da lingua galega. Consistirá na traducción directa ou inversa dun texto en galego ou castelán. A duración do exercizo será de trinta minutos e será calificado de apto ou non apto. Desta proba quedaran exentos os/as aspirantes que acrediten posuir o CELGA 4 ou o curso de perfeccionamento de galego. Ao remate de cada sesión farase pública no Taboleiro de Edictos do concello a lista de aprobados. A cualificación total ou global do proceso selectivo será o resultado da suma dos puntos obtidos na fase de concurso (con un máximo de 40 puntos) e na fase de oposición libre (con un máximo de 60 puntos). A fase de concurso, que será previa á da oposición libre, non terá carácter eliminatorio, nin poderá terse en conta para superar as probas da fase de oposición libre. Para os efectos de establecer a orde definitiva de aspirantes, os puntos obtidos en cada exercizo da fase de oposición libre por cada aspirante que vaia superando ó mínimo establecido para superar o mesmo, iranse sumando. En ningún caso poderán aplicarse os puntos dun exercizo para superar os exercizos posteriores, posto que todos teñen carácter eliminatorio, a excepción do cuarto exercizo. Finalmente, unicamente se considerará como aprobado/a o/a aspirante que acade a maior puntuación na suma global de todo o proceso selectivo incluída a fase de concurso. A cualificación máxima que pode acadarse na fase de oposición libre será de 60 puntos. Os exercizos da fase de oposición libre puntuaranse do seguinte xeito: - Exercizo 1, de carácter eliminatorio: de 0 a 16 puntos. A puntuación necesaria para superar a proba será de 8 puntos. - Exercizo 2, de carácter eliminatorio: de 0 a 28 puntos. A puntuación necesaria para superar a proba será de 14 puntos. - Exercizo 3, de carácter eliminatorio: de 0 a 16 puntos. A puntuación necesaria para superar a proba será de 8 puntos. - O exercizo de coñecemento da lingua galega, será cualificado de apto ou non apto. A cualificación da fase de concurso e a de cada exercizo da fase de oposición, farase pública no taboleiro de edictos do Concello, constando unicamente a cualificación dos aspirantes que superen o exercizo correspondente (na fase de oposición libre), así como o chamamento para o seguinte exercizo (lugar, data e hora). O Tribunal poderá acordar a lectura de calquera dos exercizos da fase de oposición libre, se así o estima convinte. Rematada a cualificación publicarase no Taboleiro de Edictos do concello, o nome do/a aspirante aprobado/a, coa puntuación total obtida na fase de concurso mais na fase de oposición (en cada un dos exercizos). En ningún caso, o número de aprobados poderá superar o de postos de traballo convocados. Calquera proposta que contraveña o establecido será nula de pleno dereito. Asemade e se os/as aspirantes non superasen as probas establecidas, o Tribunal poderá declarar deserto o posto de traballo convocado. Simultáneamente a súa publicación, o Tribunal elevará a proposta á Alcaldía-Presidencia para que se dicte o correspondente nomeamento. O/a aspirante proposto/a presentará na Secretaría do Concello, dentro do prazo de vinte días naturais, contados a partir do día seguinte ó da publicación no Taboleiro de Edictos do concello, os seguintes documentos acreditativos das condicións de capacidade e requisitos esixidos nesta convocatoria: 1. Copia autenticada ou copia (que deberá presentarse acompañada de original, para a súa compulsa) do titulo esixido nesta convocatoria ou xustificante de ter abonado os dereitos para a súa expedición. Se estes documentos estivesen expedidos despois da data na que finalizou o prazo de presentación de instancias, deberá xustificar o momento no que remataron os estudos. O/a que tivera xa a condición de laboral público de carreira estará exento de xustificar as condicións e requisitos xa acreditados para obter o seu anterior nomeamento, tendo, neste caso, que presentar certificación da Administración Pública da que dependa que acredite a súa condición e cantas circunstancias consten no seu expediente persoal.2. Certificado acreditativo de non padecer enfermidade ou defecto físico que imposibilite o normal exercizo das funcións propias da categoría á que se accede, expedido por un colexiado en exercizo. O/a aspirante que fixera valer a súa condición de persoa con discapacidade deberá presentar certificación expedida polo órgano competente que acredite a condición, así como a compatibilidade co desempeño das tarefas e funcións correspondentes.3. Declaración xurada ou promesa de non ter sido separado mediante expediente disciplinario do servizo de ningunha Administración Pública, nin estar inhabilitado para o exercizo de funcións públicas, nin incurso en causa de incompatibilidade prevista na Lei 53/1984, do 26 de decembro, de Incompatibilidades das Administracións Públicas.4. Xustificación de estar colexiado/a como Traballador/a Social. Se dentro do prazo indicado, e salvo os casos de forza maior, non se presentara a documentación ou non se ruenisen os requisitos esixidos, non poderá ser nomeado, perdendo todos os dereitos derivados da convocatoria, sen perxuizo da responsabilidade en que tivera incorrido por falsidade na instancia solicitando tomar parte na convocatoria. Unha vez aprobada a proposta e dictada a resolución de nomeamento como Funcionario/a de carreira do Concello de Mañón, por Decreto da Alcaldía-Presidencia, o/a aspirante deberá tomar posesión no prazo de trinta días hábiles, a contar dende o día seguinte ao da notificación do nomeamento. Para a toma de posesión, o/a interesado/a comparecerá, nos días que se sinalen, en horario de 9 da mañá a 2 da tarde en cuxo momento e como requisito previo á extensión da dilixencia que a constate, deberá prestar o xuramento ou promesa que corresponda, conforme ao modelo establecido no Decreto 707/1979, de 5 de abril. As instancias, conforme ó modelo sinalado no Anexo II, solicitando tomar parte no concurso-oposición deberán conter os datos persoais dos solicitantes e manifestación de que reúnen todas e cada unha das condicións esixidas na convocatoria, referidas sempre á data de expiración do prazo de presentación de instancias, aportando o recibo acreditativo de ter satisfeito os dereitos de exame, copia do DNI e dúas fotografías tamaño carné. Dirixiranse ao Alcalde-Presidente do Concello de Mañón (A Coruña) e presentaranse no Rexistro Xeral do concello, sito na Praza do Mesón, nº 1. O Barqueiro.15337. Mañón, en horario de 9:00 a 14:00 horas; ou ben en calquera das formas establecidas no artigo 38.4 da Lei 30/1992, do 26 de novembro, de réxime xurídico das Adminsitracións Públicas e do Procedemento Administrativo Común, dentro do prazo de VINTE DÍAS NATURAIS, contados a partir do día seguinte ó da publicación de extracto do anuncio da convocatoria no “Boletín Oficial do Estado”. Os/as aspirantes quedan vinculados/as ós datos que fixeran constar nas súas solicitudes. Os dereitos de exame serán de 100,00 euros, importe que se poderá facer efectivo na Tesourería Municipal, en horas de oficina, ou mediante ingreso na conta bancaria municipal 0182-1070-18-0000003119, co seguinte concepto: “Concello de Mañón, Concurso-Oposición libre do posto de traballo: Traballador/a Social”. De conformidade co establecido no artigo 12 da Lei 8/1989, de 13 de abril, de Taxas e Prezos Públicos, procederá a devolución das taxas que se tiveran esixido, cando non se realice o seu feito impoñible por causas non imputables ao suxeito pasivo. Por tanto, non procederá devolución algunha dos dereitos de exame nos supostos de exclusión das probas selectivas por causas imputables ao interesado, polo que o suposto de exclusión por non cumprir os requisitos ou non aportar os documentos esixibles na convocatoria non dará lugar á devolución dos dereitos de exame. Expirado o prazo de presentación de instancias, o Alcalde-Presidente dictará resolución no prazo máximo de un mes, declarando aprobada a listaxe de admitidos e excluídos que se publicará no Boletín Oficial da Provincia e no Taboleiro de Edictos do concello, e conterá, ademais do lugar, data e hora de comezo da primeira proba da fase da oposición, como Anexo único a relación nominal de aspirantes admitidos e excluídos, co seu correspondente Documento Nacional de Identidade, e indicación das causas da súa exclusión, así como o lugar no que se atopen expostas ó público as listas certificadas e completas de aspirantes de admitidos e excluídos. O prazo de subsanación dos defectos, dacordo co establecido no art.71.1 da Lei de Réxime Xurídico das Administracións Públicas e do Procedemento Administrativo Común será de dez días, que contan dende o seguinte ao de publicación da resolución. Transcorrido o prazo, as reclamacións, no caso de presentarse, que serán aceptadas ou rexeitadas mediante Decreto da Alcaldía-Presidencia, que se publicará no Taboleiro de Edictos da Casa do Concello. Os erros de feito que pudieran advertirse poderán emendarse en calquera momento de oficio ou a petición do interesado/a, dacordo co disposto no artigo 105.2 da Lei de Réxime Xurídico das Administracións Públicas e do Procedemento Administrativo Común. A publicación da resolución pola que se declara aprobada a listaxe de admitidos e excluídos no Boletín Oficial da Provincia será determinante dos prazos aos efectos de posibles impugnacións ou recursos. O Tribunal cualificador do proceso selectivo designarase de conformidade co disposto no artigo 60 do Estatuto Básico do Empregado Público e estará composto polos seguintes membros: Presidente/a: Funcionario/a con habilitación de carácter nacional que se desgine xunto co seu suplente. Vocais: Tres vocais designados/as pola Alcaldía-Presidencia xunto cos seus suplentes, que deberán estar en posesión do mesmo título ou superior ó esixido para a praza. Secretario/a: O da corporación ou funcionario en quen se delegue. O/A Secretario/a ten voz, pero non dereito a voto. O Tribunal quedará integrado, ademais, polos suplentes respectivos, que simultaneamente cos titulares, terán que designarse por quen nomee ós/ás membros titulares. Na súa composición velarase polo cumprimento do principio de especialidade, en base ao que, a totalidade dos membros deberá posuír un nivel de titulación igual ou superior ao esixido na presente convocatoria; así como polo cumprimento do principio de predominancia técnica, e de profesionalidade, de modo que a maior parte dos membros do tribunal deben contar coa titulación de Traballador Social. Cando o procedemento selectivo, por dificultades técnicas ou de outra índole así o aconsellase, o Tribunal, por medio do seu Presidente, poderá dispor a incorporación ao mesmo, con carácter temporal, doutro persoal municipal, de outras Administracións Públicas ou do sector privado que colaborará, exclusivamente, no exercizo das súas especialidades técnicas no desenvolvemento dos procesos de selección e baixo a dirección do indicado Tribunal. A designación dos membros do Tribunal por Decreto da Alcaldía-Presidencia incluirá a dos seus respectivos suplentes farase pública no Boletín Oficial da Provincia e no Taboleiro de Edictos do concello. O Tribunal non poderá constituírse nin actuar sen a asistencia, como mínimo, do/a Presidente e do/a Secretario/a ou dos/as que os/as sustitúan, e de cómo mínimo un dos/as vocais. O Tribunal actuará estrictamente conforme ao previsto nestas bases, resolverá todas as dúbidas que xurdan da aplicación das mesmas e determinará a actuación procedente nos casos non previstos nelas. De cada sesión que se celebre polo Tribunal, o/a Secretario/a levantara acta, onde se farán constar as cualificacións dos exercizos dos/as aspirantes, así como as incidencias que se produzan. Os membros do Tribunal deberán absterse de formar parte do mesmo cando concurran neles calquera das circunstancias previstas no art.28 da Lei de Réxime Xurídico das Administracións Públicas e do Procedemento Administrativo Común ou do artigo 13.2 do Real Decreto 364/1995 de 10 de marzo. Os/as aspirantes poderán recusar aos membros do Tribunal cando xulguen que concurren neles algunha ou varias das circunstancias sinaladas no parágrafo anterior, de conformidade co procedemento establecido no artigo 29 da Lei de Réxime Xurídico das Administracións Públicas e do Procedemento Administrativo Común. O Tribunal Cualificador que actúe nesta proba selectiva terá categoría primeira, conforme ao establecido no artigo 30.1 a) do Real Decreto 462/2002, do 24 de maio. O Tribunal continuará constituído ata tanto se resolvan as reclamacións xurdidas ou as dúbidas que poida suscitar o procedemento selectivo. O Programa que rexerá a proba selectiva é o que se publica como Anexo I a estas Bases. A data, hora e lugar de celebración do primeiro exercizo das probas selectivas darase a coñecer, xunto coa publicación da lista de admitidos e excluídos, no Boletín Oficial da Provincia e no Taboleiro de Edictos deste Concello. Unha vez comezadas as probas selectivas non será obrigatoria a publicación dos sucesivos anuncios de celebración das restantes probas nos diarios oficiais. Non obstante, polo Tribunal darase publicidade no Taboleiro de Edictos do Concello de Mañón con doce horas como mínimo de antelación ao comezo desta, se se trata do mesmo exercizo, ou de 24 horas se se trata dun novo. No suposto de que, por circunstancias excepcionais se tivera que modificar, a data ou a hora de celebración do primeiro exercizo, farase público a través do Boletín Oficial da Provincia. O Tribunal poderá requerir en calquera momento ós aspirantes que acrediten a súa identidade, a cuxo fin deberán estar provistos do Documento Nacional de Identidade. Os/as aspirantes serán convocados/as para cada exercizo en chamamento único. Salvo casos de forza maior invocados con anterioridade, debidamente xustificados e apreciados polo Tribunal con absoluta liberdade de criterios, a non presentación dun aspirante a calquera dos exercizos, no momento de ser chamado, determinará automaticamente o decaemento do seu dereito a participar no mesmo e nos sucesivos, quedando excluído, en consecuencia, do procedemento selectivo. Dende a total conclusión dun exercizo ou proba ata o comezo da seguinte deberá transcorrer un prazo mínimo de 48 horas e un máximo de 40 días hábiles. Na realización dos exercizos escritos garantirase, salvo que sexa imposible, o anonimato dos aspirantes. O Tribunal establecerá, a solicitude do/a interesado/a, o tempo e medios de realización dos exercizos dos aspirantes discapacitados, de forma que gocen de igualdade de oportunidades que os demais participantes. Se en calquera momento do procedemento, chegase a coñecemento do Tribunal que algún dos aspirantes carece dos requisitos esixidos na convocatoria, será excluído da mesma, previa audiencia do propio interesado, dando conta, no seu caso, á xurisdicción ordinaria. Os actos que poñan fin ao procedemento selectivo deberán ser motivados. A motivación dos actos do Tribunal estará referida ao cumprimento das normas legais e regulamentarias e das bases da convocatoria. As resolucións do Tribunal vinculan ao Concello de Mañón, sen perxuizo de que esta poida proceder á revisión conforme o previsto nos artigos 102 e seguintes da Lei de Réxime Xurídico das Administracións Públicas e do Procedemento Administrativo Común. Estas bases, a súa convocatoria e cantos actos se deriven dos mesmos e da actuación do Tribunal, poderán ser impugnados de conformidade co establecido na Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/1999, do 13 de xaneiro, así como, no seu caso, pola Lei 29/1998, do 13 de xullo, Reguladora da Xurisdicción Contencioso-Administrativa. Tema 1. O concepto de Constitución. A Constitución como norma xurídica. A Constitución Española de 1978. Principios informadores. Estructura. A reforma constitucional. Tema 2. Os dereitos fundamentais: evolución histórica e conceptual. Os dereitos fundamentais da Constitución Española. Garantía e tutela. A participación social na actividade do Estado. Tema 3. A Coroa e as súas funcións constitucionais. Tema 4. As Cortes Xerais. O Congreso dos Diputados e o Senado. Composición e funcións. Aspectos básicos do proceso de elaboración e aprobación das leis. O Tribunal de Contas. O Defensor do Pobo. Tema 5. A Lei. Concepto e clases. Disposicións do Executivo con forza de lei: Decretos-Lei e Decretos Lexislativos. Tema 6. O acto administrativo: concepto e clases. Elementos do acto: suxeto, obxeto, causa, fin e forma. Eficacia y executividade do acto administrativo. Nulidad, anulabilidad e derogación dos actos. Revocación e revisión de oficio. Tema 7. O procedemento administrativo: concepto e natureza. A Lei de Réximen Xurídico das Administracións Públicas e do Procedemento Administrativo Común: ámbito de aplicación e principios informadores. Tema 8. Fases do procedemento: iniciación, ordenación, instrucción e terminación. Especial referencia ó silencio administrativo. Tema 9. O Estatuto de Autonomía de Galicia. Competencias da Comunidade Autónoma. O Goberno da Comunidad Autónoma. Tema 10. As administracións locais. O municipio. A provincia. Outras entidades locais. Especial referencia á comarca e a parroquia. Tema 11. O persoal ó servizo das administracións locais. Lei 7/2007, de 12 de abril, do Estatuto Básico do Empregado Público. Tema 12. Dereitos e deberes dos funcionarios públicos. Tema 1. A acción social. Concepto e etapas históricas. Política social. O estado de benestar. Tema 2. Marco legal dos servizos sociais: Constitución española, O Estatuto de Autonomía de Galicia, a Lei de Bases de réximen local. Tema 3. O Traballo Social, concepto, fundamentos e principios. Suxeitos e contido. Niveis de intervención no traballo social. Tema 4. Proceso metodolóxico no Traballo Social. Investigación. Diagnostico. Planificación. Execución. Avaliación. Tema 5. Técnicas de traballo social. Instrumentos de coñecemento, de intervención e de avaliación Tema 6. A entrevista. Concepto. Características. Estructura e proceso da entrevista. Tema 7. Ficha e Informe social. Definición e obxectivos. Tema 8. O apoio informático nos servicios sociais. O sistema de Información de usuarios de servicios sociais. (SIUSS) e o manual de traballo, información e asesoramento en servicios sociais (MATIASS) Tema 9. O Traballador social como membro dun equipo interdisciplinar. Fundamento, funcións e principios básicos Tema 10. Código deontolóxico. Segredo profesional no traballo social. A protección de datos. Tema 11. O sistema español de Seguridad Social. Lei protectora. Prestacións. Pensións contributivas e pensións non contributivas. Tema 12. A Lei de Servicios Sociais de Galicia. O sistema de Servicios sociais. Estructura dos servicios sociais. Dereitos e deberes dos usuarios. Tema 13. Os Servizos Sociais de Atención Primaria. Concepto. Principios que os inspiran e obxetivos. Competencias e organización. Equipamentos e prestacións básicas. Equipos técnicos. Tema 14. O Plan Concertado para o desenvolvemento das Prestacións Básicas de Servizos Sociais nas Corporacións Locais. Concepto, programas e compromisos. Tema 15. Financiamento dos Servicios Sociais. Prestacións, axudas e subvencións. As previsións de financiamento. Tema 16. Estructuras e xestión orzamentaria no ámbito dos servicios sociais. Gastos e ingresos. Instrumentos para a xestión do orzamento: prezo público, tasas, ordenanza fiscal. Tema 17. A Lei Galega de medidas básicas para a inserción social. Estructura e contido. Normas de desenvolvemento. Tema 18. A Renda de Integración Social de Galicia. Definición. Requisitos. Proxecto de Inserción. Tema 19. II Plan galego de Inclusión social. Obxectivos e áreas de actuación. Tema 20. A cobertura de asistencia Sanitaria para as persoas sen recursos económicos suficientes, persoas en situación de desemprego e estranxeiras. Tema 21. A prestación básica de información e orientación. Conceptualización e principias liñas de desenvolvemento. Tema 22. Os servizos de atención domiciliaria. Marco Autonómico. Ordenanza Municipal reguladora do Servizo de Axuda no Fogar. Tema 23. Os Servizos Sociais especializados. Concepto. Competencias e organización. Referencias legais. Equipamentos. Tema 24. Lei galega de familia, infancia e adolescencia. Obxecto, ámbto de aplicación e principios rectores. Tema 25. Normativa reguladora de menores. Programas de actuación. Equipos do menor: composición, funcións e metodoloxía de intervención. Tema 26. Os malos tratos na infancia. Definición. Tipoloxía. Situación de desamparo. O proceso de intervención ante o maltrato infantil. Prevención, detección e tratamento social. O papel dos servicios sociais de atención primaria. Tema 27. O Traballo Social con familias e grupos. Normativa de apoio á conciliación da vida familiar e laboral das persoas traballadoras. Tema 28. Políticas sociais actuais no sector da muller. Lei Galega para a Igualdade de mulleres e homes. O papel do traballador social nos servizos sociais de atención á muller en situación de necesidade. Tema 29. A actuación dos Servizos Sociais municipais ante a problemática do maltrato á muller. Orde de protección das víctimas de violencia doméstica. Protocolo de actuación para a atención de mulleres que sofren violencia de xénero. Tema 30. Persoas discapacitadas. Necesidades e recursos. Centros e servizos especializados, acollemento familiar e axuda a domicilio. Tema 31. Regulación da Saúde Mental en Galicia. Obxectivos e directrices xerais. Intervención do Traballador social. Dispositivos básicos de saúde mental e funcións. Tema 32. O papel do traballador social na acción integradora nos niveis laborais, educativo, de ocio e tempo libre das persoas con discapacidade. Tema 33. A Lei de accesibilidade e supresión de barreiras arquitectónicas de Galicia. Estructura e contido Tema 34. Recoñecemento e cualificación do grao de discapacidade. Os equipos técnicos de valoración. Funcións. Beneficios do Certificado de minusvalía. Tema 35. Servizo de Transporte Adaptado. Obxectivos. Persoas beneficiarias. Catálogo de prestacións do Servizo Tema 36. Aspectos sociais do envellecemento. Necesidades sociais, programas, recursos e servizos de apoio. Tema 37. Centros de persoas maiores. Requisitos e tipoloxía. Tema 38. A Fundación Galega para a tutela de adultos Tema 39. Programas e axudas aos galegos residentes no estranxeiro. Programas para emigrantes retornados. Características. Tema 40. Lei galega sobre drogas. Estructura e contido. Alcoholismo. Factores psicosociais. Problemática sociolaboral e familiar. Intervención social dende os servicios sociais comunitarios. A Coordinación. Tema 41. Minorías étnicas. Características e necesidades sociais. Recursos. Aspectos demográficos. A problemática específica das minorías étnicas e medidas para a integración social. Tema 42. Asociacionismo e Voluntariado Social. Concepto, características e normativa que os regula. Tema 43. Organizacións non gubernamentais. Concepto, tipos e financiamento. Tema 44. Lei 39/2006, de 24 de decembro, de Promoción da Autonomia Persoal e Atención ás Persoas en Situación de Dependencia. Tema 45. Grados de dependencia e valoración. Financiación do sistema e Participación das persoas beneficiarias no custo dos servizos. Tema 46. Criterios para a elaboración do Programa Individual de Atención. Intensidade de protección dos servizos. Réxime de compatibilidades dos servizos e das prestacións. Xestión das prestacións económicas do Sistema para a Autonomía e Atención á Dependencia na Comunidade Autónoma de Galicia. Tema 47. Catálogo de servizos do Sistema para a Autonomía e Atención á Dependencia. Libranzas do Sistema na Comunidade Autónoma de Galicia. Integración no Sistema Galego de Servicios Sociais. Tema 48. O Programa de asignación de recursos. Prestacións de apoio e atención ás persoas en situación de dependencia no ámbito local. D/Dna. ………………………………………………………………….…………… con DNI nº …………………………., con enderezo a efectos de notificación en ….……… ……………………………………………………………………., e teléfono nº.………….………………………………., Que enterado/a da convocatoria para a selección dun posto de traballo de Traballador/a Social polo sistema de Concurso-Oposición libre, publicada no BOE nº …., de data …….……………., desexo participar en dita selección e con tal obxeto manifesto que: 1.- Reúno todos e cada un dos requisitos esixidos da convocatoria, referidos a data da finalización do prazo sinalado para a presentación da instancia, nas BASES que declaro coñecer.2.- Comprométome no caso de obter o posto de traballo a prestar xuramento ou promesa de conformidade co Real Decreto 707/79, do 5 de abril. Igualmente e para que a presente solicitude sexa admitida a trámite achego os seguintes documentos: a) Copia compulsada do DNI. b) Copia compulsada da titulación esixida. c) Dúas fotografías tamaño carné. d) Xustificante do pago da taxa. e) Documentación xustificativa dos méritos a valorar na fase do concurso. f) Xustificación de estar colexiado/a. …………………………… o., de ………………………. de …………… Sr. Alcalde-Presidente do Concello de Mañón Mañón, 16 de agosto de 2010. O Alcalde-Presidente Asdo. Alfonso Balseiro Gómez